recursal/SuperWikiNEXT-32B huggingface dataset:
Cóbado
A **articulación umerorradial** é unha articulación do membro superior humano, que forma parte do cóbado. Artella o úmero e o radio, permitindo diversos movementos.

Superficies articulares
-----------------------

Na parte superior ou proximal intervén o cóndilo umeral, e na parte inferior ou distal intervén a cavidade radial, formando unha enartrose.

Movementos
----------

A articulación pode realizar todos dos movementos, por ser unha enartrose. O ligamento anular do cóbado evita as dislocacións, agás cando se supera a súa resistencia e rompe. O tendón do bíceps braquial pode, cun grande esforzo, sacar o radio da articulación.

Véxase tamén
------------

### Bibliografía

* *Gray. Anatomy of the human body* *(en castelán)*. Edición de 1918 de dominio público.

|  |  |
| --- | --- |
| Control de autoridades | 
* Wd: Q5940703
* MAG: 2780667239

 |

|  |  |
| --- | --- |
| Identificadores | 
* FMA: 38855
* TA: A03.5.09.003
* Uberon: 0011111
* UMLS: C0224602

 |
Caviar Beluga.
O **caviar Beluga** é un caviar que consiste nas ovas ou míllaras do esturión beluga, a especie *Huso huso*, da familia dos acipenséridos.

Este esturión encóntrase principalmente no mar Caspio, o lago de auga salgada máis grande do mundo, que está bordeado por Irán e os antigos países da antiga URSS, hoxe da CEI, Acerbaixán, Casaquistán, Rusia e Turkmenistán.

Tamén pode encontrarse na conca do mar Negro e, ocasionalmente, no mar Adriático.

O caviar Beluga é o máis prezado e caro dos caviares, cuns prezos no mercado que oscilan desde os 7.000 aos 10.000 dólares por quilogramo.

Notas
-----

1. ↑  Top 5 world's most expensive ingredients Arquivado 26 de xuño de 2013 en Wayback Machine. en Lifestyyle. *(en inglés)*
2. ↑  Young, Mark C. (1999): *Guinness Book of World Records*. p. 94.
3. ↑  Schmidt, Arno (2003): *Chef's Book of Formulas, Yields, and Sizes*. p. 48.

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |


---

|  |  |
| --- | --- |
| Este artigo tan só é un bosquexo |  *Este artigo sobre gastronomía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q4518649
* EBID: ID

 |

|  |  |
| --- | --- |
| Identificadores | 
* UNII: SX7FN1HSDL

 |
Diferentes tipos de barba.
O noruegués Hans Langseth gañou o récord da barba máis longa do mundo en 1927.
A **barba** é o conxunto de pelos faciais que medran no queixo, no beizo superior, nas fazulas e no pescozo dos seres humanos e tamén nalgúns animais. En humanos, normalmente só se presenta en homes trala puberdade, aínda que as mulleres con hirsutismo tamén poden desenvolver barba. Cando falamos do pelo superior e inferior da face, a barba exclúe especificamente o bigote.

Ó longo da historia, ós homes que deixaban medrar a barba fóiselles atribuíndo diversos atributos, tales como a sabedoría, a virilidade sexual, masculinidade ou unha posición social máis elevada. Con todo, a barba tamén pode ser asociada coa falta de limpeza xeral e unha perda de refinamento, especialmente na actualidade.

Notas
-----

1. ↑  Definicións no *Dicionario da Real Academia Galega* e no Portal das Palabras para *barba*.

Véxase tamén
------------

### Outros artigos

* Varva

|  |  |
| --- | --- |
|  | Vexa a entrada do Galizionario acerca de  ***Barba*** |

|  |  |
| --- | --- |
| Control de autoridades | 
* Wd: Q42804
* AAT: 300379263
* BNCF: 14984
* BNE: XX529682
* BNF: 119379506
* EBID: ID
* GEC: 0162432
* GiantBomb: 3055-304
* JSTOR: beards
* LCCN: sh85012673
* NKC: ph752783

 |

|  |  |
| --- | --- |
| Identificadores | 
* FMA: 54240
* TA: A16.0.00.018
* Uberon: 0010167

 |
**Boiardo** era o título atribuído aos membros da aristocracia rusa do século X ao século XVII.

A palabra boiardo provén do ruso *боя́ре*, plural de *боя́рын*, a través do francés **boyard**.

Na Rusia feudal, eles constituían a clase máis alta e tiñan poder político a través da Duma boiarda.
Alén de extensas propiedades que tiñam, eran os lexisladores principais do Principado de Kíiv.
Mesmo despois de Moscova pasar a ser o centro de decisión, coa centralización de poder para o papel do Grande Duque de Moscovia, a súa influencia aínda perdurou.

A Duma boiarda que inicialmente contaba con cerca de 30 membros, foise progresivamente expandindo, chegando mesmo a contar con preto de 100 membros xa no século XVII.
Foi contodo abolida por Pedro, o Grande, en 1711.

Na literatura, o *Drácula*, de Bram Stoker, era un boiardo.

Notas
-----

1. ↑  Definicións no *Dicionario da Real Academia Galega* e no Portal das Palabras para *boiardo*.

|  |  |
| --- | --- |
| Control de autoridades | 
* Wd: Q203563
* BRE: 1880858
* EBID: ID
* NKC: ph559007
* Treccani: boiaro

 |
**Barbara Fölscher**, nada en Pretoria, é unha escritora, documentalista e directora de televisión suráfricana. É profesora na Universidade de Stellenbosch e como escritora gañou o premio Eugène Marais.

Traxectoria
-----------

Barbara Fölscher naceu en Pretoria e estudou na Universidade de Stellenbosch dende 1979. En 1981 obtivo un título de B.A. e en 1982 unha licenciatura en xornalismo. Traballou durante moito tempo como directora de televisión e cineasta de documentais, o que lle permitiu descubrir a diversa comunidade surafricana dun xeito único. Os seus programas sobre as historias das persoas deste país e o traballo que fixo en Europa, Taiwán, África e Inglaterra, outorgoulle máis de vinte premios xornalísticos. En 1995, estudou na Universidade Harvard e ó seu regreso produciu a serie documental "Chronicles of Change". Os seus programas transmitíronse a través das canles SABC, CNN World Report, PBS e outras canles de Europa. En 1997 foi elixida Presidenta da Conferencia Nieman da África Austral.

Traballou como cineasta independente e vive co seu esposo inglés e tres fillos en Somerset West. En Inglaterra produciu, entre outros, programas documentais, programas especiais en televisión e tamén ofreceu unha serie de programas para o KykNet Art Festival.

### Escritora

En 2002, escribiu unha colección de contos, *Reisgenoot*, na que o tema do compañeiro de viaxe adopta diversas formas. Os compañeiros de viaxe son parellas, nenos, traballadores e, sobre todo, o "eu", mentres se mergulla en cuestións como a violencia, o crime, a vulnerabilidade das mulleres e a eliminación emocional das persoas. *Kinders grootmaak is nie pap en melk nie* é o punto culminante e amosa a historia dun traballador negro. Gañou o Premio Eugène Marais por *Reisgenoot* en 2003.

En 2007, publicou a novela en lingua inglesa *Blind faith*, onde confronta o pasado de apartheid do país e as cicatrices que deixou cun complot político que afonda na busca emocional da verdade e a comprensión.

Publicacións
------------

| Ano | Publicación |
| --- | --- |
| 2002 | *Reisgenoot* |
| 2007 | *Blind Faith* |

Notas
-----

1. ↑  Coetser, Johan "Beeld" 24 de xuño de 2002
2. ↑  Visagie, Andries "Rapport" 21 de xullo de 2002
3. ↑  Vollgraaff, Rika "Beeld" 18 de novembro de 2002

Véxase tamén
------------

### Bibliografía

* Kannemeyer, J.C. "Die Afrikaanse literatuur 1652-2004" Human & Rousseau Kaapstad en Pretoria Eerste uitgawe 2005
* Van Coller, H.P. (red.) "Perspektief en Profiel Deel 3" Van Schaik-Uitgewers Pretoria Eerste uitgawe 2006

* Portal:Cine
* Portal:Muller
Unha **bolsa de estudos** é unha achega económica que se concede a aqueles estudantes ou investigadores co fin de levar a cabo os seus estudos ou investigacións.

As achegas económicas poden provir de organismos oficiais (en España, bolsa de estudos MEC do Ministerio de Educación e Cultura, bolsas de estudos das administracións autonómicas etc.) ou de organismos privados, xa sexan bancos e caixas de aforro, fundacións, empresas etc.

As bolsas de estudos poden ser xerais, para realizar os estudos ordinarios, ou poden pertencer a programas específicos, para intercambios no estranxeiro, ou entre distintas universidades dentro dun mesmo país, como as bolsas de estudos séneca para financiar a mobilidade de estudantes dentro do programa SICUE ou entre diversos países europeos (as chamadas Erasmus, ou do resto do mundo, por exemplo), para prácticas en empresa etc.

As bolsas de estudos para prácticas proliferaron nos últimos anos, en gran medida substituíndo outro tipo de contratos que requirirían mellores condicións de traballo e maiores soldos, xurdindo así a figura do bolseiro.

O obxectivo destas principalmente é o de dar a oportunidade a un alumno ou grupo de alumnos que non teñen a posibilidade de financiar os seus estudos e que aquel que lle outorga a bolsa de estudos considera que ten capacidades destacadas e que non debería perder a oportunidade de formarse.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Bolsa de estudos***  |

|  |  |
| --- | --- |
| Control de autoridades | 
* Wd: Q188823
* AAT: 300055755
* BNCF: 35615
* BNE: XX525650
* BNF: 11959600q
* EBID: ID
* GEC: 0163115
* GND: 4183355-7
* LCCN: sh85118243
* MAG: 2778061430
* NDL: 00572012

 |
**Bartolomé García Baamonde** foi un crego e pintor galego do século XVI. O historiador José Manuel García Iglesias identifícao co autor das pinturas murais de Santa Baia de Banga e Santa María de Mugares. Datadas no terceiro cuarto do XVI, cóntanse entre as mellores mostras da pintura manierista en Galicia.

Traxectoria
-----------

Non se teñen máis que noticias puntuais da súa vida. Bartolomé García Baamonde procedía dunha familia fidalga asentada en San Cristovo de Regodeigón. Bartolomé estudaría en Salamanca, onde podería ter entrado en contacto coa filosofía neoplatónica e os *Emblemas* de Alciato, dúas das bases das pinturas de Banga e Mugares. A súa familia tiña o dereito de presentación da igrexa de Regodeigón, onde era reitor en 1547. 

O crego ostentou tamén os curados de Santa María de Oliveira e Santa María Magdalena, ambos en Ribadavia. O primeiro foi usurpado ao mosteiro de Oseira, o segundo ao mosteiro de Celanova. Por esta razón foi ameazado de excomuñón nun momento indeterminado, pero desde logo anterior a 1564, momento no que se retirou a Mugares. Desta parroquia foi reitor até a súa morte, que acontecería entre 1578 e 1581.

En opinión de García Iglesias, García Baamonde podería ter aprendido ao carón do Mestre do Sisto. Este último é un artista sen identificar que pintou os frescos das igrexas de San Xoán do Sisto, Santa Mariña de Augasantas e Santa María de Covelas. Esta hipótese baséase nas semellanzas estilísticas entre ambos pintores, como a expresividade ou o uso dunha paleta de cores reducida.

Sempre segundo o mesmo experto, García Baamonde retrataríase no san Lucas das pinturas de Banga, así como no san Bartolomeu de Mugares. Ambas as imaxes representan un home maduro, de fronte ancha, mesta barba e cabelo de cor acastañada, un pouco roxa. O santo terma dun gran coitelo como símbolo do seu martirio (foi esfolado vivo) que se marca na folla cun F. A letra sería a abreviatura de *Fecit*, en referencia ao propio Bartolomé García.

Notas
-----

1. ↑  García Iglesias. *El pintor de Banga*. pp. 34–37.
2. ↑  García Iglesias. *El pintor de Banga*. pp. 21–26.
3. ↑  García Iglesias. *El pintor de Banga*. pp. 36–37.

Véxase tamén
------------

### Bibliografía

* García Iglesias, José Manuel (1984). *El pintor de Banga*. Fundación Pedro Barrié de la Maza. ISBN 8485728386.
Para o óso do esqueleto humano véxase: Bigornia (óso).
Bigornia nun museo en Gales.
Un ferreiro traballando o ferro roxo cun martelo na bigornia.
Unha **bigornia** é unha peza de ferro ou aceiro alongada sobre a que se machuca outro obxecto. A súa utilidade está determinada polo seu tamaño, xa que canto máis inerte sexa a bigornia, máis eficientemente será transmitida a enerxía da ferramenta golpeadora á peza de traballo. A bigornia empregada como unha ferramenta de forxa coñécese como engra, incre ou zafra. Antes do descubrimento da tecnoloxía moderna de soldadura, foi un instrumento fundamental para os ferreiros.

A meirande parte das bigornias modernas están feitas de aceiro, de ferro fundido ou dunha mestura de ferro e aceiro. Debido a que o uso das bigornias é moi antigo e foron outrora moi cotiás, teñen hoxe en día un significado simbólico por riba do seu uso como obxectos útiles.

Notas
-----

1. ↑  Definicións no *Dicionario da Real Academia Galega* e no Portal das Palabras para *bigornia*.
2. ↑  Hahn, Robert. Archaeology and the Origins of Philosophy. Publisher: State University of New York Press 2010. ISBN 978-1438431659.
3. ↑  Biblia do rei Xacobe ISAIAH 41:7.

|  |  |
| --- | --- |
| Control de autoridades | 
* Wd: Q104363
* AAT: 300023119
* BNCF: 67761
* GEC: 0101907
* GND: 4505452-6
* JSTOR: anvils
* LCCN: sh99000968
* MIMO: 4544

 |
O  **C/2010 X1**, denominado tamén **Cometa Elenin** é un cometa actualmente pequeno e pouco brillante, clasificado como cometa hiperbólico (de orbita hiperbólica), polo tanto, suponse que é un obxecto da Nube de Oort. Foi descuberto por Leonid Elenin o o 10 de decembro de 2010.

Tivo o seu perihelio o 10 de setembro de 2011, a 0,4824 UA.

A máxima aproximación ao planeta Terra producirase o 16 de outubro de 2011, as 19;54 UTM, pasando a 0,23 UA, isto é, uns 35 millóns de quilómetros. Calcúlase que a máxima visibilidade será a partir do 1 de setembro de 2011 cando acadará magnitude 8, dependendo da coma que sexa ou non mais fácil de ver, ata novembro de 2011.

Véxase tamén
------------

### Outros artigos

* Cometa
* Nube de Oort
* Cometa Lulin

### Ligazóns externas

* Datos do C/2010 X1 (Elenin) da Base de Datos do Centro de Planetas Menores do JPL (en inglés)
* Diagrama Orbital do C/2010 X1 (Elenin)(en inglés)

|  |  |
| --- | --- |
| Control de autoridades | 
* Wd: Q1022613
* JPL: 1003113

 |
O **Club Baloncesto Sarria** é un equipo de baloncesto da vila lucense de Sarria (Galiza). Malia ter competido durante moitas tempadas na liga EBA, actualmente o primeiro equipo masculino xoga na Primeira División Sénior Masculina, e o feminino na Primeira División Autonómica Feminina, máximas categorías do baloncesto galego.

Traxectoria
-----------

O Club Baloncesto Sarria constituíuse legalmente en xullo de 1987, mais xa a principios dos anos 80 viña participando en diversas competicións de ámbito provincial e autonómico.

Con anterioridade ao ascenso á liga EBA, o C.B. Sarria permaneceu 15 anos ininterrompidamente na Primeira División Nacional (anteriormente denominada 2ª división), sendo sempre a base do equipo os xogadores saídos da canteira, chegando a formar parte do equipo de liga EBA seis xogadores da canteira.

A pesar da curta historia do club, son moitos os éxitos acadados ata a data. O primeiro e máis importante deles é o arraigamento que o baloncesto acadou na vila, tanto polo número de practicantes como polo de seareiros que apoian o conxunto sarriano, demostrando partido a partido a máxima fidelidade.

Instalacións
------------

O Club Baloncesto Sarria disputa os seus partidos no Novo Pavillón do Chanto, situado na zona escolar e deportiva da vila de Sarria.
Observación do Cometa Leonard a finais de novembro de 2021.Observación do Cometa Leonard a finais de novembro de 2021.O **Cometa Leonard** (**C/2021 A1 (Leonard)**) é un cometa de traxectoria case hiperbólica descuberto por GJ Leonard no Observatorio Mount Lemmon o 3 de xaneiro de 2021, un ano antes do perihelio. É o primeiro cometa descuberto en 2021. A súa máxima aproximación á Terra (perixeo) foi o 12 de decembro de 2021, a unha distancia de 0,233 UA. O 18 de decembro de 2021 pasou a unha distancia de 0,0283 UA de Venus. O máximo achegamento ó Sol foi previsto para o 3 de xaneiro de 2022. As primeiras informacións de visualización a ollo nu son de 5 de decembro de 2021.

Animación de C／2021 A1 na súa órbita arredor do Sol no seu achegamento de 2021  
       C/2021 A1 ·       Sol ·       Mercurio  ·       Venus ·       Terra ·       Marte
A súa órbita ten un perihelio de 0,61483 UA e un afelio de 3700 UA, o que o converte nun cometa de grande excentricidade de órbita, se ben non nun cometa de órbita hiperbólica.

Notas
-----

1. ↑  "MPEC 2021-A99 : COMET C/2021 A1 (Leonard)". *minorplanetcenter.net*. Consultado o 2021-01-10.
2. ↑  "C/2021 A1: Close-Approach Data". *JPL Small-Body Database Browser*. Consultado o 2021-01-10.
3. ↑  "Martin McKenna".

|  |  |
| --- | --- |
| Control de autoridades | 
* Wd: Q104773105
* JPL: 2021A1

 |
Para outras páxinas con títulos homónimos véxase: Blumea.

***Blumea - Journal of Plant Taxonomy and Plant Geography*** é unha revista de botánica revisada por pares e publicada polo Herbario Nacional dos Países Baixos, de Leiden.

Historia e características
--------------------------

A excepción dun corto período durante a segunda guerra mundial, *Blumea* publicouse continuamente desde 1934. Ocúpase da taxonomía, morfoloxía, anatomía, bioxeografía e ecoloxía das espermatófitas e das criptógamas nativas do sueste asiático, especialmente na flora de Malesia, a África subsahariana (excepto Suráfrica) e América do Sur, con énfase nas Güianas.

*Blumea* publica tres números ao ano, con ao redor de 600 páxinas cada un.

Ademais das edicións estándar, tamén edita unha serie de suplementos de *Blumea*, na que se publican disertacións e listas de comprobación de plantas rexionais.

O seu nome é unha homenaxe ao botánico xermano-neerlandés Carl Ludwig Blume.

Notas
-----

1. ↑  Blumea en *Tropicos*.

Véxase tamén
------------

### Outros artigos

* Carl Ludwig Blume

### Ligazóns externas

* Páxina web da publicación
* Blumea; Tijdschrift voor de Systematiek en de Geografie der Planten (A Journal of Plant Taxonomy and Plant Geography). Leiden no IPNI.

|  |  |
| --- | --- |
| Control de autoridades | 
* Wd: Q1086260
* ERA: 2566
* ISSN: 0006-5196
* NLM: 100963990
* UniProt: 2084

 |
**Carlos Pazos Varela**, nado na Pobra do Caramiñal e finado en Padrón en abril de 1922, foi un avogado, empresario e político galego.

Traxectoria
-----------

Iniciouse no comercio traballando na casa Orense de Pontecesures. Estableceuse en Padrón onde montou unha fábrica de tecidos. Foi socio de Ángel Ramos García co que montou a Sociedad Ramos y Pazos. Foi xerente da Sociedad Anónima Azucarera de Padrón. Amigo de Rafael Gasset Chinchilla, foi elixido deputado provincial polo distrito de Noia en 1893. Volveu ser reelixido deputado provincial ata a súa morte.

Vida persoal
------------

Casou con María del Carmelo Cristobo, que logo de enviuvar tomou os hábitos carmelitas en 1930.

Notas
-----

1. ↑  *La Voz de Galicia*, 13-4-1922, p. 1.
2. ↑  *Nova Galicia*, 3-12-1905, p. 1.
3. ↑  *La Voz de Galicia*, 6-2-1930, p. 2.

Véxase tamén
------------

### Bibliografía

* Freire Esparís, Mª Pilar, "La formación del tejido manufacturero en una comarca litoral de la provincia de A Coruña. Padrón, 1850 – 1950."
**BuEV Danzig** era un club de fútbol alemán formado en 1903, da cidade de Danzig, Prusia Occidental (hoxe Gdansk, Polonia).

Historia
--------

Como a primeira equipo de fútbol da cidade, o *Fußball Club Danzig* foi establecido o 18 de abril de 1903, e en 1905 foi xogar como *Ballspiel-und Eislauf-Verein Danzig* para reflectir o interese do club no fútbol e patinaxe no xeo. Entre 1916 e 1930, a asociación foi chamado *Verein für Leibesübungen Danzig* antes de volver a xogar como BuEV.

Os futbolistas foron unha banda destacado na competición *Baltenverband* no inicio do século 20, aparecendo en cinco finais do campionato entre 1908 e 1913. Con todo, o equipo só saíu vitoriosa nun dos título correspondentes cando finalmente derrota o VfB Königsberg (3:2) en 1912 despois de ser golpeado por ese club en 1908 e 1909 (0:11, 0:1). Título rexional do BuEV poñer-los no escenario nacional, onde foron eliminados nunha competición nas cuartas contra o Viktória Berlin 89 (0:7).

Tras a re-organización do fútbol alemán baixo o Terceiro Reich en dezaseis novas divisións, o BuEV se fixo parte da Ostpreussen Gauliga (I). Eles, entón, xuntouse á Danzig Gauliga (I), unha división rexional do Ostpreussen Gauliga, en 1935 e conquistou un título de división alí, antes de perder o campionato xeral Gauliga Ostpreussen para Yorck Insterburg (0:2). O club tamén fixo aparencias nas roldas iniciais da competición *Tschammerpokal*, o antecesor de hoxe DFB-Pokal (Copa de Alemaña), en 1937 e 1940.

O equipo xogou durante a súa existencia no Ostpreussen Gauliga (1938-40) e Gauliga Danzig-Westpreussen (1940-1945) como un equipo mediano. BuEV desapareceu co fin da segunda guerra mundial cando a cidade de Danzig e o territorio tornouse parte de Polonia.

Notas
-----

1. ↑  Grüne, Hardy (2001). Vereinslexikon. Kassel: AGON Sportverlag ISBN 3-89784-147-9
2. ↑  Grüne, Hardy (1996). Vom Kronprinzen bis zur Bundesliga. Kassel: AGON Sportverlag ISBN 3-928562-85-1

---

|  |  |
| --- | --- |
| Este artigo tan só é un bosquexo |  *Este artigo sobre deporte é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
**Benjamin Morrell**, nado o 5 de xullo de 1795 e finado en 1839, foi un mariño e explorador estadounidense.

Traxectoria
-----------

Entre 1823 e 1831 realizou catro viaxes de relevancia, principalmente polo océano Antártico, as illas do Pacífico e mais as costas orientais de América. Escribiu un libro de memorias sobre as súas viaxes titulado *A Narrative of Four Voyages* e, a raíz das informacións achegadas nel, gañouse unha pésima reputación como fabulador polas inexactitudes que contiña e tamén pola forma fantasiosa de expoñer as súas experiencias. Con posterioridade, demostrouse que moitas descubertas xeográficss sobre os que informou non existían, especialmente os realizados na Antártida, sendo o caso máis rechamante a inexistente *Nova Groenlandia do Sur*.

|  |  |
| --- | --- |
| Control de autoridades | 
* Wd: Q358037
* WorldCat
* VIAF: 39745062
* BNB: ID
* BNF: 10590312q
* CERL: cnp00208850
* FAST: 254283
* GND: 101506791
* ISNI: 0000 0000 5425 7574
* LCCN: nr89009040
* NTA: 391862995
* Nupill: 17850
* OL: OL2144039A
* openMLOL: 149433
* PTBNP: 136010
* SNAC: w6kn4fjq

 |
**Carlos Pizarro Leongómez**, nado en Cartaxena de Indias o 6 de xuño de 1951, e finado en Bogotá o 26 de abril de 1990, foi un guerrilleiro e político colombiano. 

Máximo comandante do grupo guerrilleiro Movemento 19 de Abril (M-19) entre 1986 e 1990. Tras deixar as armas, asinar a paz co goberno e reintegrarse á vida civil, foi asasinado o 26 de abril de 1990 sendo candidato presidencial pola Alianza Democrática M-19, movemento político que xurdiu do grupo guerrilleiro M-19 tras a súa desmobilización.

Traxectoria
-----------

Naceu o 6 de xuño de 1951 en Cartaxena de Indias, no seo dun fogar acomodado e de raíces conservadoras, fillo do almirante Juan Antonio Pizarro e Margoth Leongomez.

Estudou en varios colexios, tanto laicos como relixiosos, logo entrou ao colexio de La Salle en Bogotá onde se graduou como bacharel. 

En 1969, iniciou os seus estudos de Dereito na Pontificia Universidade Javeriana, onde compartiu aulas con Ernesto Samper, Noemí Sanín, Carlos Vicente de Roux, Gustavo Gallón, Camilo Arciniegas, Mario Alario, Guillermo Bueno, Guillermo Márquez Amado, Gilberto Alzate Ronga e outros personaxes importantes na política colombiana.

Tras participar en movementos estudantís, Pizarro foi expulsado da Pontificia Universidade Javeriana por orquestrar unha folga (a única na historia desa institución). Entón ingresou á Universidade Nacional, aínda que finalmente abandonou os seus estudos para entrar na insurxencia.

Notas
-----

1. ↑  "Viraje a fondo, clamor nacional". *El Tiempo (Colombia)*. 28 de abril de 1990. Consultado o 28 de maio de 2017.

Véxase tamén
------------

|  |  |
| --- | --- |
|  | A Galipedia ten un portal sobre: ***Colombia*** |

### Bibliografía

* Bula Camacho, Carlos (2018). *Pensamiento Político: Carlos Pizarro Y Bernardo Jaramillo*. Cuellar Editores. ISBN 978-958-59849-2-9
* Fuentes, Carlos (2016). *Aquiles o El guerrillero y el asesino.* ISBN 9789588948423
* Grabe, Vera (2000). *Razones de vida*. Editorial Planeta Colombiana Editorial. ISBN 9789586149150
* Pizarro Leóngómez, Carlos (1988). Alzate Castillo, Sebastián. *Guerra a la Guerra*. Editorial Tiempo Presente.
* Pizarro Rodríguez, María José (2015). *De su puño y letra*. Editorial Penguin Random House Grupo Editorial Colombia. ISBN 9789588806884

|  |  |
| --- | --- |
| Control de autoridades | 
* Wd: Q3660117
* WorldCat
* VIAF: 220835301
* FAST: 257214
* ISNI: 0000 0003 6083 4202
* LCCN: n89650719
* NTA: 180513370
* SUDOC: 094865787

 |
O **CASA 2.111** foi un bombardeiro medio derivado do Heinkel He 111 e fabricado en España baixo licenza por Construcciones Aeronáuticas SA (CASA). O 2.111 diferenciábase significativamente nos detalles do He 111H dos tempos da segunda guerra mundial, pero usaba a súa mesma fuselaxe, ademais tiña armamento máis pesado e finalmente foi equipado co motor Rolls-Royce Merlin.

Deseño
------

Durante a Guerra Civil Española, en 1937 a Forza Aérea Española recibiu varios He 111Bs de Alemaña, que xa comezara a equiparse cos mellorados He 111D, e recibiron a versión He 111Es despois do final da guerra. Existía a necesidade de avións máis modernos, porén, en 1940 CASA negociou un contrato con Heinkel para producir 200 exemplares do novo He 111 H-16 en Sevilla. Establecer a produción foi un proceso lento, recibindo relativamente pouco apoio de Alemaña a medida que a segunda guerra mundial avanzaba. España conseguiu localizar un almacén de motores Jumo 211F-2 en Francia, e isto permitíulle completar 130 unidades equipadas con eses motores (aínda que só 117 foron entregados debido á necesidade de desmontar os motores para usar pezas soltas). Houbo tres versións : o 2.111A, un bombardeiro medio; o 2.111C, un bombardeiro de recoñecemento; e o 2.111F, un adestrador cos controis duplicados.

Historia operacional
--------------------

O primeiro avión construído en España voou o 25 de maio de 1945. Despois do final da segunda guerra mundial, acceder aos motores Junkers de construción alemá foi un problema, e CASA atopou unha alternativa no Rolls-Royce Merlin 500. En 1953, foran pedidos 173 motores Merlin. Os novos bombardeiros e avións de recoñecemento equipados con eses motores convertéronse nos 2.111B e 2.111D, respectivamente; a algúns só se lle cambiaron os motores, mentres que outros foron fabricados novos. Un transporte de nove pasaxeiros, o 2.111T8, tamén foi desenvolvido e producido. O 2.111s españois serviron ata finais dos anos 60 e, no caso dos transportes, ata principios dos 70. Moitos dos avións retirados nos 60 atoparon unha segunda vida en pelñiculas como *Battle of Britain* e *Patton*, debido á súa semellanza co Heinkel He 111.
O CASA 2.111 foi usado en combate como avións de apoio próximo contra Marrocos na guerra do Ifni en 1957-1958.

Superviventes
-------------

CASA 2.111B
Aproximadamente 14 CASA 2.111s sobreviven na actualidade en varias condicións, ben sexa en exposición ou almacenados. Un 2.111D serviu como tranporte VIP en España (usado, entre outros, por Franco), antes de ser mercado en Inglaterra pola Commemorative Air Force en 1977. Foi o único He 111 en condicións de voo ata o 10 de xullo de 2003, cando resultou destruído tras accidentarse nunha aterraxe.
**Carlos Andrés Alvarado Quesada**, nado en San Xosé o 14 de xaneiro de 1980, é un escritor, xornalista, politicólogo e político costarriqueño. Ocupou o cargo de presidente da República de Costa Rica entre 2018 e 2022, polo Partido Acción Ciudadana.

Alvarado é bacharel en comunicación, mestrado en ciencias políticas pola Universidade de Costa Rica e mestrado en estudos do desenvolvemento pola Universidade de Sussex.

Traxectoria
-----------

Naceu o 14 de xaneiro de 1980 en San Xosé, no seo dunha familia de clase media composta polos seus pais Alejandro Alvarado Induni (enxeñeiro) e Adelia Quesada Alvarado; e polos seus irmáns Federico e Irene. Cursa a primaria na Escola Anglo-Americana e a secundaria no Colexio Saint Francis; posteriormente ingresa na Universidade de Costa Rica onde se gradúa como bacharel en Ciencias da Comunicación Colectiva, logo obtén unha mestría en ciencias políticas, e en 2008 incorpórase á Universidade de Sussex (Inglaterra) onde obtén unha mestría en estudos para o desenvolvemento. Contrae matrimonio en 2010 con Claudia Dobles Camargo, con quen tivo unha filla nada en 2013. Actualmente habita en Santa Ana.

Notas
-----

1. ↑  "Carlos Alvarado Quesada". Arquivado dende o orixinal o 15 de xullo de 2020. Consultado o 20 de setembro de 2016.
2. ↑  "Carlos Alvarado da un segundo periodo en la Presidencia al PAC". 1 de abril de 2018. Consultado o 2 de abril de 2018.
3. 1 2  "Carlos Alvarado" (PDF). Arquivado dende o orixinal (PDF) o 19 de xaneiro de 2020. Consultado o 20 de setembro de 2016.
4. ↑  Ximena Alfaro (4 de xaneiro de 2018). "Carlos Alvarado: de asesor a la sombra a protagonista del PAC". La Nación. Consultado o 5 de xaneiro de 2018.
5. ↑  Alvarado Q. Carlos. "Este soy yo: Carlos Alvarado.". Medium. Consultado o 5 de xaneiro de 2018.

|  |  |
| --- | --- |
| Control de autoridades | 
* Wd: Q26996246
* WorldCat
* VIAF: 81270834
* BNF: 16237871c
* GND: 137022549
* ISNI: 0000 0000 8397 6869
* LCCN: n2007061672
* Munzinger: 00000031444
* Treccani: carlos-alvarado-quesada

 |
**Control And Provisioning of Wireless Access Points** (**CAPWAP**) é un protocolo de rede interoperable estándar que lle permite a un controlador de acceso dunha rede de área local sen fíos xestionar unha serie de puntos de acceso sen fíos. A especificación desbríbese en RFC 5415.

Características
---------------

CAPWAP baséase en Lightweight Access Point Protocol (LWAPP)[1]. A máquina de estados de CAPWAP é semellante á de LWAPP, co engadido do establecemento dun completo túnel DTLS. O estándar ofrece xestión da configuración e dos dispositivos, permitindo que as configuracións e o microprograma se dirixan os puntos de acceso.  

O protocolo usa unha encapsulación e un mecanismo de transporte xenérico, sendo así independente dunha tecnoloxía de radio específica. A especificación CAPWAP para unha tecnoloxía concreta de rede sen fíos denomínase *nexo*. O nexo IEEE 802.11 establécese en RFC 5416.

CAPWAP usa os portos UDP 5246 (canle de control) e 5247 (canle de datos).

Implementacións
---------------

Un exemplo de implantación de software de CAPWAP é OpenCAPWAP[2]

Notas
-----

1. ↑  Control And Provisioning of Wireless Access Points (CAPWAP) 1.3
2. ↑  "OpenCAPWAP".
|  |  |
| --- | --- |
| Aviso médico | **Advertencia: A Wikipedia non dá consellos médicos.***Se cre que pode requirir tratamento, por favor, consúltello ao médico.* |

Micrografía de células de pulmón con carcinoma.
Un **carcinoma** (do latín *carcinoma* á súa vez do grego καρκίνωμα, derivado de καρκίνος «caranguexo» é un tumor maligno desenvolvido a partir de células epiteliais, glandulares (adenocarcinoma) ou do trofoblasto (coriocarcinoma) que tende a invadir tecidos circulares orixinando metástases.

Os lugares máis comúns de lesións de tipo carcinoma son pel, boca, pulmón, mama, estómago, colo de útero, próstata e pene.

Os carcinomas do tipo *basocelular* son orixinarios da epiderme e dos apéndices cutáneos por enriba da capa basal, como os polos, por exemplo. Xa os *carcinomas epidermoides* teñen orixe no queratinocito da epiderme, podendo tamén xurdir no epitelio escamoso das mucosas.

Individuos que traballan con exposición directa ó sol son máis vulnerábeis ó cancro de pel non melanoma. Ese tipo de cancro é máis común en adultos con picos de incidencia arredor dos 40 anos. Porén, coa constante exposición de mozos ós raios solares a media de idade dos pacientes está a diminuír.

Notas
-----

1. ↑  Koutantos, Dimitrios. "Palavras que cheiram mar 3: Radicais e Prefixos Gregos em Português (Λέξεις που µυρίζουν θάλασσα)". *docplayer.com.br*. Consultado o 2022-06-10.

|  |  |
| --- | --- |
| Control de autoridades | 
* Wd: Q33525
* BNCF: 21133
* EBID: ID
* GEC: 0088612
* JSTOR: carcinoma
* MAG: 2777546739
* PSH: 12951
* Treccani: carcinoma

 |

|  |  |
| --- | --- |
| Identificadores | 
* DOID: DOID:305
* ICD-10: C80
* ICD-O: 3
* MeSH: D002277
* MeSH: C04.557.470.200
* NCIt: C2916
* UMLS: C0007097

 |
Traza deixada polo meteoroTraza deixada polo meteoro.
O **bólido de Chéliábinsk** foi un bólido que o 15 de febreiro de 2013 petou contra a Terra nas inmediacións da cidade rusa de Cheliabinsk ás 3:15 UTC.

Características
---------------

Estímase que foi o maior dos asteroides que golpeou a Terra no último século. As súas medidas estimadas son dun diámetro duns 20 m e unha masa de 13 000 toneladas, que chocaron a unha velocidade de máis de 18 km·s-1 sobre os montes Urais. A fricción de entrada na atmosfera aumentou a temperatura e fixo que estalase a unha altura duns 30 km liberando medio megatón de enerxía (é dicir, unha enerxía equivalente a medio millón de toneladas de trinitrotolueno, unhas 35 bombas atómicas coma a de Hiroshima). O estoupido tardou dous minutos en chegar á superficie, causando diversos danos, en particular nos vidros dos edificios, o que causou feridas a unhas 1500 persoas.

Notas
-----

1. ↑  "Chelyabinsk a decade on: the Sun's invisible asteroids". *www.esa.int* (en inglés). Consultado o 2023-02-23.
2. ↑  "Asteroid vapour trail". *www.esa.int* (en inglés). Consultado o 2023-02-23.
3. ↑  "Chelyabinsk asteroid". *www.esa.int* (en inglés). Consultado o 2023-02-23.

|  |  |
| --- | --- |
| Control de autoridades | 
* Wd: Q4661508
* EBID: ID

 |
Bolsa de Rathke.
A **bolsa de Rathke** é unha estrutura embriolóxica que ten como resultado a formación da glándula pituitaria anterior ou adenohipófise, un órgano pertencente ao sistema endócrino.

A formación desta estrutura comeza coa invaxinación do ectoderma situado no teito da boca, en fronte da membrana bucofarínxea. Dita invaxinación vai paseniñamente aumentando de tamaño até se fusionar coa hipófise posterior ou neurohipófise para formar a hipófise do individuo adulto.

A orixe do termo provén do médico Martin Rathke, que lle deu nome.

Desenvolvemento
---------------

A bolsa de Rathke, e por conseguinte a glándula pituitaria anterior, deriva do ectoderma.

Malia comezar a súa formación invaxinándose dende o teito da boca, finalmente perde dita conexión e faise independente, dando lugar á hipófise anterior. A parede anterior da bolsa de Rathke prolifera para formar a meirande parte da *pars distalis* e da *pars tuberalis* da adenohipófise. A parede posterior dará lugar á *pars intermedia*.

Relevancia clínica
------------------

A bolsa de Rathke pode dar lugar ao desenvolvemento de quistes de características benignas. Tamén é posíbel o desenvolvemento dun craneofarinxioma, un tipo de cancro que afecta ao sistema nervioso central.

Notas
-----

1. ↑  M. H. Rathke. Entwicklungsgeschichte der Natter (Coluber natrix). Königsberg, Bornträger, 1839.

Véxase tamén
------------

### Outros artigos

* Hipófise
* Quiste da bolsa de Rathke

### Ligazóns externas

* Diagram at cushings-help.com *(en inglés)*
* Máis información *(en inglés)*

| * v
* c
* e
**Sistema endócrino** |
| --- |
| Glándulas suprarrenais ·  Hipófise ·  Hipotálamo ·  Ovarios ·  Páncreas ·  Glándula paratiroide ·  Glándula pineal ·  Testículo ·  Tiroide |

|  |  |
| --- | --- |
| Control de autoridades | 
* Wd: Q615264
* EBID: ID
* MAG: 83391361

 |
O **Club Baloncesto Aismalíbar** foi un equipo profesional español con sede na cidade de Montcada i Reixac, Cataluña. En 1957 foi un dos membros fundadores da Primeira División, competición na que participa durante as súas primeiras oito edicións. Foi tamén catro veces subcampión de Copa (1956, 1957, 1959 e 1964). O equipo desaparece en 1964 por problemas económicos. O club recibía o nome por Aismalíbar, unha empresa de caucho e plásticos local propietaria do club.

Historia
--------

As orixes do club remóntanse ao ano 1947 cando a empresa Aismalíbar crea un club social para os seus traballadores. Os empregados crearon un equipo de baloncesto que se inscribiu na Liga Obra Sindical de Educación e Descanso. Tras varios éxitos nesa competición, a empresa inscribiu a outro equipo na Federación Catalá de Baloncesto co nome de Club Baloncesto Aismalíbar. Este quedou campión de Segunda e de Primeira Rexional catalá sucesivamente. A empresa fixo entón un forte investimento económico para facer un equipo competitivo na década de 1950.

Contratou como xogador-adestrador a Eduardo Kucharski, e a xogadores da categoría de Emiliano Rodríguez, que posteriormente faría historia no Real Madrid, Nino Buscató e Francisco Borrell, un pivote de 2 metros de altura. En 1957 converteuse nun dos seis equipos fundadores da Liga Nacional. En canto á competición de copa, +o equipo conseguiu ser catro veces subcampión da Copa do Xeneralísimo (1956, 1957, 1959 e 1964). O declive do club iniciouse cando o equipo tivo que disputar os seus partidos en Barcelona e non na súa pista de Montcada i Reixac, debido a que a nova normativa obrigaba a disputar os partidos en pavillóns cubertos e a empresa Aismalíbar non puido afrontar os gastos que supuña cubrir a pista do seu club social.

Xogadores
---------

### Destacados

* España Agustín Bertomeu
* España Francisco Borrell
* España Francesc Buscató
* España Joan Ferrando
* España Miguel González
* España Jorge Guillén
* España Eduardo Kucharski
* España Alfonso Martínez
* España Santiago Navarro
* España Joan Riera
* España Emiliano Rodríguez
* España Javier Sanjuán

Historial
---------

| Ano | Nivel | Liga | Pos. | V–D | Copa |
| --- | --- | --- | --- | --- | --- |
| 1956–57 | 1 | 1ª División | 4º | 5−5 | Subcampións |
| 1957–58 | 1 | 1ª División | 3º | 13−5 | Semifinais |
| 1958–59 | 1 | 1ª División | 5º | 13−9 | Subcampións |
| 1959–60 | 1 | 1ª División | 4º | 14−1−7 | Cuartos de final |
| 1960–61 | 1 | 1ª División | 5º | 12−2−8 | Semifinais |
| 1961–62 | 1 | 1ª División | 7º | 9−9 | Semifinais |
| 1962–63 | 1 | 1ª División | 3º | 6−4 | Semifinais |
| 1963–64 | 1 | 1ª División | 4º | 15−7 | Subcampións |

Notas
-----

1. ↑  "Club Basquetbol Aismalíbar". *Encilopèpida de l'esport català* (en catalán). Consultado o 18 de xullo de 2022.
2. ↑  "Borrell Valls, Francisco". *Selección Baloncesto* (en castelán).

Véxase tamén
------------

### Ligazóns externas

* Perfil do Aismalíbar en Proballers
**Cefditoren** é un antibiótico beta-lactámico pertencente á terceira xeración de cefalosporinas. Está formulado coma cefditoren-pivoxilo. Na parede intestinal, esta molécula é hidrolizada en cefditoren e pivolato, que se elimina por vía renal en forma de pivolato de carnitina.

Foi comercializado baixo os nomes de *Meiact* e *Spectracef*.

Espectro de acción
------------------

Cefditoren presenta actividade fronte microorganismos grampositivos (Staphylococcus aureus, Streptococcus pneumoniae e Streptococcus pyogenes) e gramnegativas (Haemophilus influenzae, Haemophilus parainfluenzae e Moraxella catarrhalis. Tamén presenta actividade, aínda que máis discreta fronte a Neisseria e diversos tipos de enterobacteriáceas (Shigella, Serratia, Citrobacter e Enterobacter). Non ten actividade fronte a Enterococcus, Pseudomonas aeruginosa nin Bacteroides.

Dosificación
------------

A dose estándar é de 200 ou 400 miligramos cada 12 horas. Soamente existe formulación oral. A dose debe ser axustada en poboación pediátrica e insuficiencia renal.

Embarazo e lactación
--------------------

Cefditoren está catalogado coma categoría B da FDA. Poden detectarse trazas de cefditoreno no leite materno en mulleres que reciben o medicamento polo que se debe ser prudente no seu emprego.

Interaccións con outros fármacos
--------------------------------

Non debe ser administrado en pacientes con déficit primario de carnitina nin aos alérxicos ás proteínas do leite, por que a formulación contén caseinato sódico. A administración conxunta con inhibidor da bomba de protóns ou antiácidos reduce a absorción gástrica.

Efectos secundarios
-------------------

Están descritas molestias gastrointestinais, fundamentalmente diarrea. Tamén cefalea, eosinofilia, elevación de transaminases e vaxinite por Candida.

Notas
-----

1. ↑  Josep Mensa Pueyo (2015). *Guía de terapéutica antimicrobiana* (en castelán). ISBN 9788488825155.
2. ↑  "Ficha técnica de "cefditoren" da FDA" (PDF). Consultado o 12 setembro 2018.

|  |  |
| --- | --- |
| Control de autoridades | 
* Wd: Q3664175
* MAG: 2781015922

 |

|  |  |
| --- | --- |
| Identificadores | 
* ATC: J01DD16
* CAS: 104145-95-1
* ChEBI: 59343
* ChemSpider: 8046534
* DrugBank: 01066
* KEGG: D07639
* MeSH: C073460
* NDF-RT: N0000022252
* PubChem: 9870843
* RxNorm: 83682
* UMLS: C0287573
* UNII: 81QS09V3YW

 |
| *Articulacións carpometacarpianas* |
| --- |
|  |
| Ligamentos e articulacións do pulso. |
|
|
| Latín | *articulationes carpometacarpeæ* |
|
| Gray's | *pág.330* |
|
|
|
|
|
|
|
|

As **articulacións carpometacarpianas** son un conxunto de articulacións do membro superior humano, situadas na man.

Superficies articulares
-----------------------

As superficies articulares son os cinco metacarpianos e os ósos da fileira distal do carpo.

Funcións
--------

A articulación entre o primeiro metacarpiano e o óso trapecio é unha articulación especial, por encaixe recíproco, o que lle confire unha grande mobilidade. A articulación permite a oposición do polgar respecto da man.

As outras catro articulacións son de moita menor funcionalidade, con pequenos movementos de deslizamento. As articulacións máis externas son lixeiramente máis móbiles que as externas. Polo tanto, a articulación do quinto metacarpiano e o óso ganchudo é a menos móbil.

Véxase tamén
------------

### Bibliografía

* *Gray. Anatomía para estudiantes. Miembro superior* *(en inglés)*

|  |  |
| --- | --- |
| Control de autoridades | 
* Wd: Q12383338
* EBID: ID
* GND: 4337252-1
* JSTOR: carpometacarpal-joints
* MAG: 2776614044

 |

|  |  |
| --- | --- |
| Identificadores | 
* FMA: 71362
* MeSH: D052737
* NCIt: C32265
* TA: A03.5.11.301
* Uberon: 0011119
* UMLS: C0224620

 |
**Ceferino Valencia Novoa**, nado en Ourense e finado en Vilagarcía de Arousa o 1 de outubro de 1990, foi un avogado, xornalista e político galego.

Traxectoria
-----------

Fillo de Gustavo Valencia Pérez. Estudou Dereito na Universidade de Santiago de Compostela. Dirixiu con Francisco Álvarez de Nóvoa o periódico ourensán *La Voz Pública* (1915-1918), exerceu como director de *La Ciudad* (1917-1918) e despois dirixiu o semanario satírico *La Billarda* (1920-1921). En 1923 foi vicesecretario xeral da Xefatura da Policía de Madrid. En 1946 foi nomeado Director Xeral de Jurusdicción del Trabajo e en 1950 foi nomeado Presidente do Tribunal Central del Trabajo.

Vida persoal
------------

Casou en 1929 con Ana María Campuzano Ibáñez, filla do pintor Tomás Campuzano Aguirre.

Recoñecementos
--------------

Foi nomeado fillo predilecto de Ourense en 1952.

Notas
-----

1. ↑  Necrolóxica en ABC
2. ↑  "Medio centenar de personas han recibido honores del Concello", *La Voz de Galicia*, Ourense, 30-8-1994, p. 32.
**Charles Edward "Chuck" Share**, nado o 14 de marzo de 1927 en Akron, Ohio, é un ex xogador profesional de baloncesto estadounidense que xogou durante nove tempadas na NBA. Con 2,11 metros de altura xogaba na posición de pivote. Foi o primeiro xogador en ser elixido como número 1 do Draft da NBA da historia, xa coa liga unificada.

Traxectoria deportiva
---------------------

### Universidade

Xogou durante 4 tempadas cos *Falcons* da Universidade de Bowling Green, nas que fixo unha media de 14,2 puntos en 121 partidos disputados.

### Profesional

Foi elixido no número 1 do Draft da NBA de 1950 por Boston Celtics, aínda que nunca chegou a xogar alí. Comezou a súa andaina profesional nos Fort Wayne Pistons, onde permaneceu durante dúas tempadas e media, sendo moi pouco utilizado. Mediada a tempada 1953-54 foi traspasado a Milwaukee Hawks, equipo no que contou con máis minutos e no que permaneceu case até o final da súa carreira, trasladándose con eles á cidade de St. Louis, onde gañou o seu único anel de campión en 1958. Na súa última tempada en activo, a 1959-60, xogou uns poucos partidos con Minneapolis Lakers. No total da súa carreira fixo unha media 8,3 puntos e 8,4 rebotes por partido.

#### Equipos

* Fort Wayne Pistons (1951-1953)
* Milwaukee Hawks (1954-1955)
* St. Louis Hawks (1955-1959)
* Minneapolis Lakers (1960)

Notas
-----

1. ↑  Ficha de Share en TDR

Véxase tamén
------------

### Ligazóns externas

* Perfil histórico en nba.com
* Estatísticas de Chuck Share Arquivado 03 de abril de 2013 en Wayback Machine.

| * v
* c
* e
St. Louis Hawks Campións da NBA 1957-58 |
| --- |
| 
* 9 Bob Pettit
* 11 Jack Coleman
* 12 Walt Davis
* 13 Chuck Share
* 15 Win Wilfong
* 16 Cliff Hagan
* 17 Med Park
* 20 Ed Macauley
* 21 Jack McMahon
* 22 Slater Martin

* Adestrador: Alex Hannum

 |
| Tempada regular  ·  Playoffs |

|  |  |
| --- | --- |
| Control de autoridades | 
* Wd: Q2734314
* Basketball-Reference: sharech01
* NBA: 78125

 |
Para outras páxinas con títulos homónimos véxase: Charlotte's Web (homónimos).

***Charlotte's Web*** (en galego, *A arañeira de Charlotte*) é unha novela de literatura infantil escrita por E. B. White publicada en 1952, con ilustracións de Garth Williams. O libro narra a historia dun porco chamado Wilbur e a súa amizade cunha araña, Charlotte. Cando Wilbur vai sufrir a matanza, Charlotte escribe mensaxes na súa tea para persuadir o granxeiro de deixalo vivir.

*Charlotte's Web* está considerada como un dos clásicos da literatura infantil. *Publishers Weekly* incluíu o libro na lista das novelas para nenos máis vendidas no ano 2000.

*Charlotte's Web* tivo a súa versión animada producida por Hanna-Barbera Productions e Paramount Pictures no ano 1973. Paramount publicou unha secuela, *Charlotte's Web 2: Wilbur's Great Adventure*, nos EUA en 2003. Tamén se fixo outra adaptación cinematográfica da historia orixinal, así como un videoxogo baseado nesta adaptación, ambos do ano 2006.

Notas
-----

1. ↑  "Paperback". Factmonster.com. Consultado o 2014-05-25.

Véxase tamén
------------

### Ligazóns externas

* *Charlotte's Web* na páxina web da editorial *(en inglés)*

|  |  |
| --- | --- |
| Control de autoridades | 
* Wd: Q45735
* WorldCat
* VIAF: 185455985
* EBID: ID
* FAST: 1363879
* ISBN: 978-1-85902-325-9
* ISFDB: 21312
* LCCN: no2020036113
* MusicBrainz: ID
* OL: OL12043276M

 |
**Belvís, rede socioeducativa**, é a denominación dunha rede social posta en marcha pola AS-PG co obxectivo de ofrecer ao profesorado galego e ás familias espazos de intercambio de opinións e traballo colaborativo en galego afondando na posibilidade de converter as redes sociais en canles de comunicación entre escola, sociedade e familia para, deste xeito, contribuír a crear unha institución aberta, actualizada e partícipe das características da sociedade e os seus problemas.

Historia
--------

Belvís comezou a xestarse en abril de 2011, no contexto das Xornadas de Lingua e Literatura e naceu coa pretensión de aproveitar os vínculos que xera o uso de redes sociais para fortalecer a interacción entre as institucións educativas e o resto de axentes sociais e así poder ofrecer unha axuda ao alumnado para coñecer as oportunidades do mundo laboral, educativo, de lecer e a desenvolver destrezas para tomar decisións de cara a organizar a propia vida profesional. Presentouse publicamente o 29 de setembro, nas XXXV Xornadas de Verán da Coruña. Está programada en Elgg e leva integrado un AVE (ambiente virtual de aprendizaxe) baseado en Moodle.

Véxase tamén
------------

### Ligazóns externas

* Sitio web da AS-PG